Økonomiudvalget har i dag behandlet to klagesager angående kommunaldirektør Bo Nielsens ledelsesmæssige adfærd. - Det er en rigtig træls sag, siger Hans Chr. Maarup (Soc.dem.) Borgmester, Mariagerfjord Kommune Klagerne har betydet, at økonomiudvalget har besluttet at fritage kommunaldirektør Bo Nielsen for tjeneste indtil videre. Økonomiudvalget har endvidere besluttet at anbefale byrådet at der træffes beslutning om at indlede disciplinærforfølgning imod kommunaldirektøren. - Kommunernes landsforening har lavet en uvildig undersøgelse af sagen og det er deres indstilling vi har fulgt, siger Hans Chr. Maarup til TV2/NORD Inden disciplinærsagen startes tilbydes kommunaldirektøren og hans faglige organisation en forhandling med henblik på at indgå en forhandlingsaftale. Borgmesteren bemyndiges samtidig til at meddele de parter som har klaget, en beklagelse over adfærden.

Referat:
Mariagerfjord Kommunes økonomiudvalg besluttede i dag at fritage kommunaldirektør Bo Nielsen for tjeneste efter behandlingen af to klagesager.